Wie sloer, minister of amptenare? | Netwerk24
Wie sloer, minister of amptenare?
Deur Rous Pienaar, Somerset-Wes 24 Julie 2019 00:00
Met verwysing na A.H. Gotze se skrywe van 18 deser oor die gebrekkige diens deur die Staats­dienspensioenfonds (GEPF) moet vermeld word dat die pensioenarisse van die Pensioenfonds vir Geassosieerde Instellings (PGI), wat deur die GEPF/GPAA geadministreer word, ná bykans vier maande nog nie die beloofde 5,2%-verhoging gekry het nie, terwyl die pensioenarisse van die GEPF dit reeds op 1 April ontvang het.
Na verneem word, moet die minister van finansies, wat ook die enigste lid van die PGI se raad is ('n absurde bedeling), die verhoging nog goedkeur.
Wie is die skuldige, die minister of die amptenare wat die dokument(e) moet opstel? Elke jaar sloer dit langer. Dit het nie gebeur terwyl Trevor Manuel minister van finansies was nie.